Simpozionul „Titu Maiorescu - 180 de ani de la naștere” la Universitatea din București

În perioada 24-25 septembrie 2020, Departamentul de Studii Literare și Departamentul de Lingvistică din cadrul Facultății de Litere a Universității din București organizează un simpozion național dedicat personalității lui Titu Maiorescu, de la nașterea căruia s-au împlinit 180 de ani.

Evenimentul se va desfășura online, toate persoanele interesate să participe la colocviu sunt rugate să trimită un mail la adresa mircea.vasilescu@litere.unibuc.ro, până la data de 23 septembrie 2020, pentru a confirma participarea și pentru a primi o parolă de acces.
În deschiderea simpozionului național „Titu Maiorescu - 180 de ani de la naștere”, vor lua cuvântul prof. univ. dr. Marian Preda, rector al Universității din București, și prof. univ. dr. Emil Ionescu, decan al Facultății de Litere.

Printre conferențiarii evenimentului  se numără prof. univ. dr. Mircea Martin, membru al Academiei Române, prof. univ. dr. Mircea Dumitru, membru corespondent al Academiei Române, prof. univ. dr. Mihai Zamfir, prof. univ. dr.  Silvia Marton,  prof. univ. dr. Liliana Ionescu-Ruxăndoiu, prof. univ. dr. Rodica Zafiu, conf. univ. dr. George Ardelean și conf. univ. dr. Răzvan Voncu, toți cadre didactice ale UB 

Pe lângă profesori din cadrul Universității din București, vor mai susține prezentări în cadrul evenimentului și cercetător dr. Nicolae Mecu de la Institutul de Istorie și Teorie Literară „G. Călinescu” din București și prof. univ. dr. Antonio Patraş de la Universitatea „Al. I. Cuza” din Iaşi.

Ultima parte a celei de-a doua zi a colocviului va fi marcată de o „masă rotundă” la care vor participa prof. univ. dr. Liviu Papadima, prof. univ. dr. Ion Bogdan Lefter, lect. univ. dr. Cosmin Ciotloş, toți profesori din cadrul Facultății de Litere a UB, precum și prof. univ. dr. Ion Pop de la Universitatea „Babeș-Bolyai” din Cluj-Napoca și prof. univ. dr. Angelo Mitchievici de la Universitatea „Ovidius” din Constanţa.
Mai multe informații despre program, comunicări și participanți pot fi accesate aici și aici.
